b'\n_START_ARTICLE_\nEkspertin\xc4\x97 sistema\n_START_PARAGRAPH_\nEkspertin\xc4\x97 sistema (ES), kitaip \xc5\xbeiniomis grind\xc5\xbeiama sistema, yra kompiuterin\xc4\x97 programa, daranti i\xc5\xa1vadas arba sprend\xc5\xbeianti tam tikros srities (pvz., verslo, medicinos) u\xc5\xbedavinius. Ji naudojasi \xc5\xbeiniomis ir analiz\xc4\x97s taisykl\xc4\x97mis, apibr\xc4\x97\xc5\xbetomis tos srities ekspert\xc5\xb3. Skiriasi nuo duomen\xc5\xb3 bazi\xc5\xb3 programos tuo, kad pastaroji tik i\xc5\xa1kvie\xc4\x8dia ir pateikia duomen\xc5\xb3 baz\xc4\x97je laikomus duomenis tokius, kokie jie yra. Ekspertin\xc4\x97 sistema analizuoja duomenis ir pateikia i\xc5\xa1vadas.'